钦定古今图书集成/明伦汇编/交谊典/第042卷 > 《答吴茂才书》前人
## 钦定古今图书集成/明伦汇编/交谊典/第042卷 > 《答吴茂才书》前人

熹衰缪亡状，谬忝召除，业已在官，不容辞避，然亦以
病告，而宿留前途，以俟报罢之命矣。所论时务，众共
知其如此，而未知所以处之之方，来诲又若有所难
言而不欲尽者，反复思之，未得其要。若“便得请，固无
所预。万一不免一到临安，或恐当路有问焉者，尚望高明不鄙而渎告之。”然必直书其事，而勿为材语，使
愚者一见而晓然。乃为厚幸。不然又将有所不解。而
虚辱谆谆之诲矣。至恳至望。